JWD ปิดบ.ร่วม “JWDAL (Lao)” หวังลดค่าใช้จ่าย
JWD ปิดบ.ร่วมไม่ได้ดำเนินกิจการ "JWDAL (Lao)" ผู้ประกอบธุรกิจบริการรับฝาก-บริหารสินค้าในลาว หวังลดค่าใช้จ่าย
JWD ปิดบ.ร่วมไม่ได้ดำเนินกิจการ "JWDAL (Lao)" ผู้ประกอบธุรกิจบริการรับฝาก-บริหารสินค้าในลาว หวังลดค่าใช้จ่าย
5 เม.ย. 2564

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ระบุว่า บริษัทได้ปิดบริษัทร่วมที่ไม่ได้ดำเนินกิจการแล้ว ได้แก่ JWD Asia Logistics (Lao) Co., Ltd. (JWDAL (Lao)) จดทะเบียนในประเทศลาว ซึ่งมีลักษณะธุรกิจให้บริการรับฝากและบริหารสินค้าในประเทศลาว ซึ่งบริษัทถือหุ้นทางอ้อมผ่าน EM Logistics &amp; Warehousing Pte Ltd. (EMLOG) ซึ่งเป็นบริษัทย่อยที่บริษัทถือหุ้นในสัดส่วนร้อยละ 60 โดย EMLOG ถือหุ้นในบริษัท JWDAL (Lao) ในสัดส่วนร้อยละ 49โดยมีผลตั้งแต่วันที่ 2 เมษายน 2564 เพื่อลดค่าใช้จ่ายในการบริหารจัดการ ส่งผลให้ JWDAL (Lao) สิ้นสภาพการเป็นบริษัทร่วมของบริษัทโดยไม่ได้ส่งผลกระทบต่อการดำเนินงานของบริษัทแต่อย่างใด